Piirkonnad, vaatamisväärsused ja tegevused    Kui päeva hind nii kallis on, tasub hästi oma reisiplaani kaaluda - mitu päeva võite endale lubada ja mida selle eest saab. Laias laastus võiks kõne alla tulla järgmised tegevused. Esiteks ja põhiliseks oleks kultuurilised ekskursioonid kindlus-kloostritesse (dzongidesse), paleedesse, budistlikesse paikadesse. Igale poole, muide, turiste siiski sisse ei lasta. Teiseks oleks lühem või pikem matk (trek) jalgsi või hobustel. Võimalik on ka parvetamine (rafting) ja  ongi nagu peaaegu kõik. Kui matk tundub veel üsna mõistliku (teise) valikuna, sest võimaldab näha külaelu ja võimast puutumatut loodust, siis rafting oleks selle hinna juures vist juba üsna mõttetu.